4.ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ε1/Δ/12606/1459 της 22 Μαΐου/  11 Ιουν. 1963 (ΦΕΚ Β΄ 255)  Περί καθορισμού του χρόνου πτήσεως, απασχολήσεως και αναπαύσεως Ιπταμένων και Επιμελητών Πτήσεων.  Λαβόντες υπ’ όψιν: α)Τας διατάξεις του άρθρ. 37 του Νόμ. 5017/1931 «περί Πολιτικής Αεροπορίας», β)τας διατάξεις του Νόμ. 211/1947 «περί κυρώσεως της συμβάσεως περί Διεθνούς Πολιτικής Αεροπορίας», γ)το άρθρ. 4 παρ. 4.2.7.του από 20.8.54 Β.Δ/τος «περί συμπληρώσεως των διατάξεων του από 7.8.31 Π.Δ/τος περί Κανονισμού Εναερίου Κυκλοφορίας, καθ’ όσον αφορά την Τεχνικήν Εκμετάλλευσι αεροσκαφών Δημοσίων Μεταφορών», ως ετροποποιήθη και συνεπληρώθη μεταγενεστέρως, δ)το άρθρ. 5 του υπ’ αριθ. 865/60 Β.Δ/τος «περί του Οργανισμού της Υπηρεσίας Πολιτικής Αεροπορίας κλπ, ε)τα επί του θέματος διεθνώς θεσπισθέντα και τας ανάγκας της Υπηρεσίας, ιδία ως προς την επίτευξιν του ανωτάτου βαθμού ασφαλείας των πτήσεων, αποφασίζομεν: 1.Καθορίζομεν ως κατωτέρω τα ανώτατα όρια του χρόνου πτήσεως και απασχολήσεως ως και τα κατώτατα τοιαύτα του χρόνου αναπαύσεως των Ιπταμένων και Επιμελητών Πτήσεων, των χρησιμοποιουμένων εις πτήσεις Αεροσκαφών Δημοσίων Μεταφορών, εν συνδυασμώ προς τας διατάξεις της υποπαρ. 4.2.7.4. της παρ. 4.2.7. του άρθρ. 4 του ως άνω μνησθέντος από 20.8.54 Β.Δ/τος και ολοκλήρωσιν του δια τούτων διωκομένου σκοπού: 1.Χρόνος πτήσεως, απασχολήσεως και αναπαύσεως των Ιπταμένων. 1.1.Δια χρονικόν διάστημα 24 συνεχών ωρών. 1.1.1.Πτήσεις Εσωτερικού. (ι)Χρόνος Πτήσεως: Μέχρις 8 ωρών επί μιας ή περισσοτέρων πτήσεων. (ιι)Χρόνος Απασχολήσεως: Μέχρι 12 ωρών συνεχώς ή κατά διαλείμματα. 1.1.2.Πτήσεις Εξωτερικού. (α)Επί αεροπλάνων, ων το πλήρωμα πτήσεως αποτελείται εξ ενός ή δυο χειριστών.   (ι)Χρόνος Πτήσεως: Μέχρις 8 ωρών επί μιας ή περισσοτέρων πτήσεων. (ιι)Χρόνος Απασχολήσεως: Μέχρι 12 ωρών συνεχώς ή κατά διαλείμματα. (β)Επί αεροπλάνων, ων το πλήρωμα πτήσεως αποτελείται εκ δύο χειριστών και ενός ετέρου πληρώματος πτήσεως. (ι)Χρόνος Πτήσεως: Μέχρι 10 ωρών επί μιας ή περισσοτέρων πτήσεων. (ιι)Χρόνος απασχολήσεως: Μέχρι 14 ωρών συνεχώς ή κατά διαλείμματα. (γ)Επί αεροπλάνων ων το πλήρωμα πτήσεως αποτελείται εκ τριών ή περισσοτέρων χειριστών και ενός ετέρου μέλους πληρώματος πτήσεως. Ελικοφόρα Αεροσκάφη. (ι)Χρόνος πτήσεως: Μέχρι 12 ωρών επί μιας ή περισσοτέρων πτήσεων. (ιι)Χρόνος απασχολήσεως: Μέχρι 16 ωρών συνεχώς ή κατά διαλείμματα. 1.1.3.Χρόνος αναπαύσεως. Εις άπαντας τους ιπταμένους άμα η προ της συμπληρώσεως των ως άνω εκτεθέντων ορίων του χρόνου πτήσεως και απασχολήσεως δέον να παρέχηται χρόνος, δι’ ανάπαυσιν, ουχί μικρότερος: (α)Των 10 ωρών ή  (β)Του συνολικού χρόνου απασχολήσεως μέχρι των 14 ωρών, προσαυξανομένου κατά το διπλάσιον δια το πέραν των 14 ωρών χρόνον απασχολήσεως ή (γ)Του διπλασίου των εκτελεσθεισών ωρών πτήσεως, οιοσδήποτε των ανωτέρω είναι μεγαλύτερος. 1.1.4.Παρεκκλίσεις. Εις εξαιρετικάς περιπτώσεις, οσάκις εκ λόγων ανεξαρτήτων της θελήσεως ή δυνατοτήτων του Μεταφορέως π.χ. ένεκα μετεωρολογικών συνθηκών βλαβών αερ/φών κλπ. δεν καθίσταται εφικτή η ολοκλήρωσις δρομολογίου τινός ή πτήσεως άνευ παραβάσεως των εν τη παρούση προβλεπομένων, παρέχεται ευχέρεια παρεκκλίσεως εκ τω ανωτέρω, ως κάτωθι: (α)Ο χρόνος πτήσεως και απασχολήσεως των Ιπταμένων δύναται να αυξηθή κατά δύο ώρας υπό την προϋπόθεσιν ότι θα παρέχηται εις τούτους, πλέον της κατά τα ανωτέρω (παρ. 1.1.3.) δικαιουμένης αναπαύσεως, χρόνος αναπαύσεως, όστις δεν δύναται να είναι μικρότερος: (ι)Του τριπλασίου των υπερβληθεισών ωρών πτήσεως ή (ιι)Του διπλασίου των υπερβληθεισών ωρών απασχολήσεως, οιοσδήποτε εκ των δύο είναι μεγαλύτερος. (β)Ο παρεχόμενος, συμφώνως τη παρ. 1.1.3., χρόνος αναπαύσεως, δύναται, κατά τας εκτός βάσεως   παραμονάς,   να   μειωθή   κατά    μέγιστον       Σελ. 773 Πληρώματα Αεροσκαφών 38.Ο.α.4   201 όριον μέχρι 4 ωρών, υπό τας κάτωθι προϋποθέσεις: (ι)Ο τελικώς παρεχόμενος χρόνος αναπαύσεως δεν θα είναι μικρότερος των ωρών πτήσεως από της τελευταίας αναπαύσεως, επ’ ουδενί δε λόγω μικρότερος των 8 ωρών. (ιι)Άμα τη επιστροφή εις την βάσιν, θα παρέχηται εις τους ιπταμένους, πρόσθετος ανάπαυσις ίση προς το διπλάσιον του ελαττωθέντος, χρόνου αναπαύσεως. 1.2.Δια χρονικόν διάστημα 7 συνεχών ημερών. (α)Χρόνος πτήσεως: Μέχρι 32 ωρών. (β)Χρόνος απασχολήσεως: Μέχρι 48 ωρών. (γ)Χρόνος αναπαύσεως: 24 συνεχών ωρών, όστις είναι άσχετος του εν παρ. 1.1.3. και 1.1.4. καθοριζομένου χρόνου αναπαύσεως. 1.3.Δια χρονικόν διάστημα 30 συνεχών ημερών. Χρόνος, πτήσεως: Μέχρι 120 ωρών. 1.4.Δια χρονικόν διάστημα 90 συνεχών ημερών Χρόνος πτήσεως: Μέχρι 300 ωρών. 1.5.Δια χρονικόν διάστημα 365 συνεχών ημερών. (α)Χρόνος πτήσεως: Μέχρι 1.000 ωρών. (β)Χρόνος αναπαύσεως: Άδεια αναπαύσεως 30 συνεχών ημερών, δυναμένη να χορηγηθή εις δυο περιόδους ίσης διαρκείας. 2.Χρόνος απασχολήσεως και αναπαύσεως Επιμελητών Πτήσεων. (α)Δια χρονικόν διάστημα 24 συνεχών ωρών. Χρόνος απασχολήσεως: Μέχρι 10 ωρών συνεχώς ή κατά διαλείμματα. Δια την υπέρβασιν τούτων απαιτείται όπως προ ή άμα τη συμπληρώσει των 10 ωρών δοθή χρόνος αναπαύσεως ουχί μικρότερος των 10 ωρών. (β)Δια χρονικόν διάστημα 7 συνεχών ημερών: Δέον όπως χορηγήται άδεια αναπαύσεως 24 συνεχών ωρών. ΙΙ.Από της ισχύος της παρούσης ουδείς ιπτάμενος ή επιμελητής πτήσεων θα προγραμματίζηται υπό Αεροπορικού Μεταφορέως, δια την εκτέλεσιν πτήσεως ή υπηρεσίας, μηδέ να αναλαμβάνη ούτος καθήκοντα μέλους πληρώματος ή υπευθύνου υπηρεσίαν Επιμελητού Πτήσεων κατά παράβασιν των δια της παρούσης καθοριζομένων ανωτάτων ορίων. ΙΙΙ.Δια την εφαρμογήν της παρούσης:    Σελ. 774 (α)Ως χρόνος Πτήσεως λογίζεται το χρονικό διάστημα από της ενάρξεως της δια των ιδίων αυτού μέσων κινήσεως προς απογείωσιν αεροπλάνου τινός μέχρι της μετά το πέρας της πτήσεως ακινητοποιήσεως τούτου, κατά την διάρκειαν του οποίου έχουσιν αναληφθή και εκτελεσθή υπό του Ιπταμένου, υπεύθυνα καθήκοντα. (β)Ως χρόνος απασχολήσεως λογίζεται ο χρόνος όστις μεσολαβεί από της παρουσιάσεως του Ιπταμένου, ή Επιμελητού πτήσεων προς ανάληψιν υπηρεσίας, μέχρι της ώρας καθ’ ην ούτος απαλάσσεται πάσης υπηρεσίας ή καθήκοντος οιασδήποτε μορφής. Συγκεκριμένως δια τας πτήσεις, ο προ της πρώτης πτήσεως ως και ο μετά την τελευταίαν πτήσιν χρόνος, καθ’ ον ο Ιπτάμενος απαιτείται όπως ευρίσκεται εν υπηρεσία ορίζονται εν τω εγχειριδίω τεχνικής εκμεταλλεύσεως του Αεροπορικού Μεταφορέως. (γ)Ως χρόνος αναπαύσεως λογίζεται ο μεταξύ δύο διαδοχικών απασχολήσεων χρόνος καθ’ ον ο Ιπτάμενος ή Επιμελητής πτήσεων απαλλάσσονται πάσης υπηρεσίας ή καθήκοντος οιασδήποτε μορφής. Οσάκις οι Ιπτάμενοι ή οι Επιμεληταί Πτήσεων καλούνται όπως εκτελέσουν υπηρεσίαν κατά διαστήματα, το δε χρονικόν διάστημα μεταξύ του πέρατος της μιας υπηρεσίας και της ενάρξεως της επομένης είναι μικρότερον των 5 ωρών τότε ο χρόνος από της ενάρξεως της πρώτης υπηρεσίας μέχρι και της λήξεως της επομένης τοιαύτης θεωρείται ως χρόνος απασχολήσεως. Ο χρόνος ο αναλισκόμενος δια τη μεταφοράν Ιπταμένων εις τινα εκτός βάσεως ευρισκόμενον τόπον, δι ανάληψιν υπηρεσίας και αντιστρόφως, λογίζεται ως χρόνος απασχολήσεως. Η παρούσα δημοσιευθήτω δια της Εφημερίδος της Κυβερνήσεως.           38.Ο.α.4 Πληρώματα Αεροσκαφών   202

[Source: greek_legal_code_raptarchis | Tokens: 6452]